[{"text_idx": "#000005", "text": "Koncerto de KlezFez (dimanc\u0302e 21h30)"}, {"text_idx": "#000006", "text": "Klezmero dancas leg\u0302ere kaj pasie tra c\u0302iaj sentoj de profunda tristeco g\u0302is la plej forta g\u0302ojo. Kaj tio c\u0302i kvazau\u0306 c\u0302iam samtempe. Kaj klezmero senpene kreas ponton inter diversaj muzikaj kulturoj."}, {"text_idx": "#000007", "text": "La bando KlezFez fondig\u0302is en la jaro 2011 de muzikistoj de tre diversaj stiloj kaj invitas nin al koncerto kun kantoj de la sefardaj judoj, kun orienteuropa muziko de la as\u0302kenazaj judoj, hebreaj kantoj kaj moderna klezmera muziko."}, {"text_idx": "#000008", "text": "Estas muziko kiu ofte estis ludata dum festoj, precipe en geedzig\u0302festoj, kaj kiu tre tau\u0306ge instigas al dancado!"}, {"text_idx": "#000009", "text": "Koncerto de Kas\u0302i (marde 21h30)"}, {"text_idx": "#000010", "text": "Tiuj, kiuj jam c\u0302eestis koncerton de Kas\u0302i, scias ke tio simple estas neforgesebla sperto!"}, {"text_idx": "#000011", "text": "Kas\u0302i estas muzikisto el Hamburgo, kie li ankau\u0306 ludas en bando. Li koncertis en pluraj arang\u0302oj, kiel ekzemple la UK 2016 en Slovakio kaj plurfoje en SES (Somera Esperanto Studado, ankau en Slovakio)."}, {"text_idx": "#000012", "text": "En sia koncerto li ravas la publikon per sia voc\u0302o \u2013 emociplena kaj energiplena \u2013 kaj ludante la pianon. Prezentataj estas propraj kantoj kaj kantoj el diversaj lingvoj, kiuj ne nur movas la korojn, sed ankau\u0306 la piedojn! Kiam Kas\u0302i koncertas la sidejo de la publiko kvazau\u0306 au\u0306tomate pli kaj pli transformig\u0302as al freneza dancejo. Do se vi havas s\u0302ancon, nepre venu por g\u0302ui tian koncerton. Por g\u0302ui emociajn momentojn kaj por g\u0302ui etosigan kaj dancigan muzikon!"}, {"text_idx": "#000013", "text": "Tiu vespero estas tiel internacia kiel c\u0302iuj partoprenantoj de JES! La internacia vespero estas la vespero kiam estas _via_ s\u0302anco prezentig\u0302i! Kiu estas via (g\u0302is nun eble kas\u0302ita?) talento, kapablo au\u0306 pasio? Tute ne gravas c\u0302u temas pri arta prezentaj\u0302o, muziko, poezio au\u0306 c\u0302io ajn alia interesa au\u0306 amuza \u2013 prezentu vian kontribuon por ric\u0302igi tiun vesperon!"}, {"text_idx": "#000014", "text": "Se vi bezonas teknikan subtenon, ekzemple muzikon, kontaktig\u0302u nepre antau\u0306e kun la organizanto."}, {"text_idx": "#000016", "text": "Tim estas fres\u0302a talento inter la Esperanto-muzikistoj \u2013 Lian unuan koncerton ni povis sperti en la c\u0302i-jara IJK en Hispanio. Ni g\u0302ojas havi lin nun ankau\u0306 en la JES!"}, {"text_idx": "#000017", "text": "Demandite pri sia koncerto en JES, li respondis simple kaj elkore: \u201cHomoj, mojose ke ni vidos unu la alian en la JES en Storkow! Mi estas Tim, venas el Sudameriko kaj havos plezuron doni koncerton denove en Esperanta festo. Uhuuu! G\u0302is baldau\u0306!\u201d"}, {"text_idx": "#000019", "text": "\u201cB&B&A\u201d estas Birke Dockhorn (fluto kaj kantado), Bertilo Wennergren (gitaro kaj kantado) kaj Alena Adler (ukulelo kaj kantado). Ili prezentos al vi aron da kantoj, parte origine Esperantaj, parte tradukitaj el diversaj naciaj lingvoj. Plejparte tio estas baladoj, kiuj rakontas pri kortus\u0302aj flankoj de la vivo: memoroj dolc\u0302aj kaj amaraj, amo felic\u0302iga kaj malfelic\u0302iga, disig\u0302o, morto kaj multo alia."}]